***Приложение № 5 към чл. 4, ал. 1***

*Наредбата за условията и реда за извършване на оценка на въздействието върху околната среда (Наредба за ОВОС)*

(Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г., доп. - ДВ, бр. 67 от 2019 г., в сила от **28.08.2019 г**.)

ДО

ДИРЕКТОРА НА РИОСВ

ПЛОВДИВ

УВЕДОМЛЕНИЕ

за инвестиционно предложение

от

 **А. Чолакова**

УВАЖАЕМИ Г-Н ДИРЕКТОР,

Уведомявам Ви,

имат следното инвестиционно предложение:

**ИЗРАБОТВАНЕ НА ПРОЕКТ ЗА ПУП-ПРЗ ЗА УПИ- 011053-жилищно строителство /ПИ 011053/, местност „Бялата пръст“, землище на с. Белащица, община Родопи с площ от 4,897 кв. м. за „ЖИЛИЩНО СТРОИТЕЛСТВО-6 бр. НОВИ УПИ „**

Характеристика на инвестиционното предложение:

1. Резюме на предложението:

Инвестиционното намерение на госпожа Чолакова предвижда да се промени предназначението на имота й, след което той да се раздели на шест броя нови УПИ-та, в които да се построи по една еднофамилна жилищна сграда. Не се предвижда изграждане на хотел. Инвестиционното намерение предвижда ПИ 011053 с обща площ 4.897 кв. м. да се раздели на шест нови УПИ-та като пет от тях ще бъдат с площ 660 кв.м. , а едното ще бъде с площ 800 кв. м

Имотът представлява земеделска земя – нива ПЕТТА категория. ПУП-ПРЗ ще послужи за промяна предназначението на ПИ 011253, с. Белащица за неземеделски нужди. Предназначението на земята е било сменено за целта, но е загубило правното си действие. Настоящата разработка се прави с цел процедура по промяна предназначението на земеделската земя за жилищни нужди.

Във всяко едно УПИ ще бъде изградена по една еднофамилна жилищна сграда.

За УПИ се предвижда свободно застрояване зона с устройствени показатели „Жм“: П застр. до 60%, Кинт до 1,2, мин. озеленяване 40%, етажност до 3 ет. или 10м.

*(посочва се характерът на инвестиционното предложение, в т.ч. дали е за ново инвестиционно предложение и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)*

2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:

Достъпът до имота ще се осъществява по съществуващ общински път, не се налага изграждане на нова пътна инфраструктура.

3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон, орган по одобряване/разрешаване на инвестиционното предложение по реда на специален закон:

С решение № 4 от 30 април 2010г. на комисията по чл.17, ал. 1, т. 1 от ЗОЗЗ към Министерство на земеделието и храните, 4897 кв.м. от ПИ с № 011053, землище на с. Белащица, община Родопи е с променен статут за „Жилищно строителство“.

С решение № 3 от 14 април 2011г. на Министерство на земеделието и храните е утвърдено трасе за проектиране на ел. кабел 20 кV за електроснобдяването на обект :Жилищно строителство“ за нуждите на Атанаска Чолакова, в землището на с. Белащица, община Родопи.

За инвестиционното намерение има издадено писмо№ ОВОС-1051/10.11.2009г. на директора на РИОСВ-Пловдив, които прилагам.

4. Местоположение:

*(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)*

Поземлен имот с идентификатор 011053, местност „Бялата пръст“, землище на с. Белащица, община Родопи, област Пловдив. Имота се намира на около 100 метра от регулацията на селото.

5. Природни ресурси, предвидени за използване по време на строителството и експлоатацията:

*(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)*

Захранването на обекта с ел. енергия е технически възможно да се осъществи от съществуващата мрежа на електроразпределителното дружество.

Захранването на имота с питейна вода ще се осъществи от мрежата на В и К –Пловдив. Има възможност за захранване на имота с питейна вода от уличен водопровод собственост на дружеството.

6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:

Не се очакват.

7. Очаквани общи емисии на вредни вещества във въздуха по замърсители:

Не се очакват.

8. Отпадъци, които се очаква да се генерират, и предвиждания за тяхното третиране:

При строителството на обекта се очаква генериране на строителни отпадъци, които ще се събират разделно и ще се предават на специализирана фирма за повторна преработка.

При експлоатацията на бъдещия обект, ще се генерират единствено битовите отпадъци от живущите в новата сграда. Битовите отпадъци ще се събират в контейнер за битови отпадъци и ще се извозват от фирмата, обслужваща община Родопи,

Не се очаква генериране на емисии и отпадъци в количества, които ще окажат значително отрицателно въздействие върху най-близката защитена зона и върху компонентите на околната среда.

9. Отпадъчни води:

*(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)*

Заустване на отпадъчните води ще става в безотточна изгребна яма, която при напълване ще се почиства от специализирана фирма и отпадъчните води ще се извозват до ПСОВ.

10. Опасни химични вещества, които се очаква да бъдат налични на площадката на предприятието/съоръжението:

*(в случаите по чл. 99б от ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)*

От дейността не се предвижда отделянето на вредни емисии във въздуха, водите, почвата, както и не се очаква шумово натоварване. Не се очаква отделянето на опасни химични вещества при реализирането на ИП.